
Predmet:
Zapisnik sa sjednice Zapovjedništva VZ Karlovačke županije

Datum:
18.12.2014.

Mjesto:
Prostorije VZKŽ u Karlovcu 

Vrijeme:
početak u 18:00 sati

Broj:

01-95/2014.

Nazočni članovi Zapovjedništva: Goran Franković, I. Luketić, M. Mamić, M. Pleskina, A. Holjevac, Ž. Pogačić, D. Jurkaš, D. Golubić, A. Jančić, D. Hrestak, D. Krivačić, T. Mihalić, P. Šokčić, zam. zapovjednika VZO Lasinja umjesto I. Topolnjak  
Opravdali izostanak: M. Rade
Zapisničar: Dragutin Foschio

Zapovjednik Vatrogasne zajednice Karlovačke županije otvara sjednicu Zapovjedništva VZ Karlovačke županije. Pozdravlja prisutne i zahvaljuju svima na odazivu, te predlaže slijedeći:

Dnevni red:

1. Provedba Plana zaštite od požara za područje KŽ u 2015.g.,

2. Provedbeni plan unaprjeđenja zaštite od požara KŽ za 2015.g.,

3. Odluka o radu Županijskog vatrogasnog operativnog centra Karlovac,

4. Provedba Pravilnika o korištenju računalne aplikacije “Vatrogasna mreža” - intervencije,  

5. Tipizacija I kodiranje vatrogasnih vozila na području KŽ,

6. Program sufinanciranja projekata nabavke vatrogasnih vozila I opreme u VZKŽ za 2015.g.,

7. Ostale različitosti,

Dnevni red je jednoglasno usvojen. 
Ad.1. Zapovjednik VZKŽ objašnjava odredbe Plana i detaljno prolazi kroz kompletan Plan naglašavajući pojedine dijelove koji su važni za Zapovjednike. Posebno daje naglasak na dopis JVP Karlovac prema općinama i gradovima i u kojem je zapravo došlo do krive interpretacije oko naplate intervencija. Dopis je izazvao pomutnju među načelnicima, pa su isti zatražili dodatna objašnjenja od Županijskog zapovjednika. Svi su dobili dodatna objašnjenja i nakon toga je smirena situacija. Planom angažiranja Zapovjednici će odlučivati dali će zatražiti pomoć i angažirati JVP, a u Planu se govori i o tome tko kamo ide i gdje djeluje. 

Ad. 2. Zapovjednik VZKŽ iznosi Provedbeni plan unaprjeđenja zaštite od požara Karlovačke županije za 2015.g. kojeg bi trebala usvojiti Skupština KŽ. To bi trebao biti i jedan od temeljnih dokumenata za razvoj zaštite od požara u 2015.g. Provedbeni plan Zapovjednik detaljno prezentira članovima Zapovjedništva.
Ad.3. Zapovjednik VZKŽ upoznaje članove Zapovjedništva sa Odlukom o radu ŽVOC Karlovac. Poglavito se to odnosi na VOC Ogulin i Slunj, te traži da se svi pridržavaju spomenute Odluke koja je privremena za prelazno razdoblje, ali koja vodi ka legalnom postojanju ŽVOC kako je propisano i Zakonom o vatrogastvu. ŽVOC će funkcionirati od 01.01.2015.g. ali još uvijek neće biti u pravom smislu formiran što nije prepreka da se pridržavamo narečene Odluke.
Ad. 4. Zapovjednik VZKŽ, iznosi Pravilnik o korištenju VM – intervencije, time zapovjednici VZO/G/P kao i DVD direktno udruženih u VZKŽ, dobiti će veće ovlasti I odgovornosti pri radu u toj aplikaciji.
Ad. 5. Zapovjednik VZKŽ, smatra da je potrebno ići ka tipizaciji vozila, a izvršiti će se kodiranje vozila i za svako vozilo će se dobiti pripadajući broj. Zapovjednici DVD i Vatrogasnih zajednica moraju aktivno sudjelovati u navedenom procesu.
Ad. 6. Zapovjednik VZKŽ, traži od Zapovjednika Plan nabavke vatrogasnih vozila i opreme. Isti mora biti usklađen s Procjenom i Planom zaštite od požara i stvarnim potrebama pojedinog područja. Jedino tako se može konkurirati u narednoj godini za sredstva VZKŽ i sufinanciranje u određenom postotku.    
Ad.7. Zapovjednik VZKŽ, otvara raspravu pod točkom ostale različitost: 
A. Jančić – smatra da ono što je prezentirano kroz Vatrogasni vjesnik u vezi poplava na području KŽ nije dovoljno. Vatrogasne snage sa cijelog područja odradile su daleko više nego što je rečeno ili napisano, pa na tome treba poraditi za neke buduće intervencije kako bi vatrogasna djelatnost i sami vatrogasci bili bolje prezentirani
Budući se više nitko nije javio za diskusiju, Zapovjednik VZKŽ zaključuje sjednicu Zapovjedništva VZKŽ u 20,00 sati.

Zapisničar:







    ZapovjednikVZKŽ:                   Dragutin Foschio,dipl.ing




        Goran Franković, dipl.ing.










